Langar bílaraðir eru við landamærin út úr Úkraínu. Íslendingur sem hefur verið búsettur í Úkraínu hefur á þriðja sólarhring verið að reyna að komast frá landinu. Hann situr nú ásamt fjölskyldu í bílalest við landamæri Ungverjalands.
Sindri Björnsson, sem búið hefur í þrjú ár með úkraínskri eiginkonu sinni og tveimur börnum í úthverfi Kænugarðs, hefur beðið í bílalest við landamæri Ungverjalands í þrettán klukkustundir. Úkraínu en ferðin hefur sóst hægt.
Sindri Björnsson og fjölskylda ákváðu á föstudagsmorguninn að yfirgefa Úkraínu. Sindri segir að gríðarlegur straumur flóttafólks sé við yfirlandamærin skammt frá Liviv og yfir til Póllands. Þau hugðust komast til Moldóvu en hættu við. Núna eru þau Úkraínumegin við landamæri Ungverjalands og vonast til að komast til ungversku borgarinnar Tisabecs. Sindri segir að lítið hafi verið um svefn í þessa rúmu tvo sólarhringa.
Maður er að taka stuttar kríur, svona tveggja mínútna kríur. Svo þarf að mjaka bílnum eina og eina bíllengd við og við. - Hvar ertu staddur núna? Við erum komin að landamærum Ungverjalands og okkur var bent á að far aá
Þau komu að landamærunum seint í gærkvöldi og vonast til að hraðar gangi að hleypa yfir til Ungverjalands þegar líður á daginn.
Sindri segir að svo virðist sem allir aðrir en úkraínskir karlmenn frá sautján ára til sextugs fái að fara úr landi. Úkraínskir sjálfboðaliðar hlaupa milli bíla og bjóða upp á vatn, kaffi og ávexti. Við landamærin þar sem Sindri er, er rólegt yfir og enginn sprengjuhlóð heyrast þar.

Íslendingur í Úkraínu hefur á þriðja sólarhring verið að reyna að komast frá landinu. Langar bílaraðir eru við landamærin. Hann situr nú ásamt fjölskyldu í bílalest við landamæri Ungverjalands. 